In nomine sancte et individue Trinitatis. Ego Girberga et filius meus Beringerius donamus aliquid de res nostras in scamio Domino Deo et beatorum apostolorum Petri et Pauli, nec non et beati Marcelli martiris qui requiescit in monasterio qui vocatur Hubiliacus, juxta Segonnem fluvium, prope Cabilonem civitatem, et in presentia Domni Odilonis abbatis et Domni Siefredi qui regere videbatur supradictum locum, et in presentia omnium caterva monachorum qui ibi die et nocte deserviunt, tam ipsis quam illis qui futuri sunt post eos, ut teneant et possideant usque in perpetuum, juxta nostrum escamium. Est autem curtilus unus qui situs est in comitatu Lugdunense, in villa qui vocatur Sauriacus. Terminat autem ipse curtilus, de uno fronte Conster, et alio fronte bez percurrente, de uno latus terra Leteri, et de alio latus terra Sancti Marcelli. Et infra istas terminationes de nostra potestate in vestra transfundimus ad faciendum quicquid volueritis. Et si nos aut aliquis persona calumpniare voluerit, non evindicet, set fisco auri uncias III componat, et ista carta firma ac stabilis permaneat, cum stipulatione subnixa. Acta in villa Hubiliaco. S. Girberge et filii ejus Berengerii, qui fieri jusserunt et firmare rogaverunt. S. Bernardi. S. Dodonis. S. Ermindrici. S. Odgerii. Ego Sigbaldus humilis levita scripsi et dictavi, die kl. IIII, ad vicem Frodge, archichancellarii, in mense aprilis. Anno X regnante Rotberto rege.